****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

Aký by mal byť dobrý otec ?

Dobrý otec by mal byť prijímajúci. Otec stanovuje základ hodnoty každého člena v rodine. Prijíma každého takého aký je. Toto je prepojené s druhou vlastnosťou – byť pevný. Otec by mal poskytovať rodine bezpečie nielen fyzicky, ale aj mentálne. Aby každý vedel, že otec je stabilný a pevný, že ho len tak niečo či niekto nerozhodia. A že jeho slovo naozaj platí. No a určite by mal mať reálny zmysel pre humor. Myslím si, že jednou z úloh muža je prinášať nadhľad a niekedy aj odľahčiť situáciu. Priniesť druhým v rodine úsmev na tvár. Pre každého otca bude asi to „najťažšie“ niečo iné. Každá je, prirodzene, v niečom dobrý a na iných veciach musí zase vedome pracovať. Pre mňa je asi najťažšie to, že z otcovstva sa nedá „vziať prestávka“. Musím byť stále „in“ a nielen to, ale aj mať nejakú predstavu, či plán do budúcnosti. Toto je u mňa slabá stránka, takže sa to premieta aj do môjho otcovstva. Radosť mi prináša dobre strávený čas s rodinou – či už je to výlet do lesa, bicyklové „tajné misie“, alebo príjemný filmový večer. Teším sa, keď vidím u svojich detí chuť poznávať, ale aj z toho, že ich mám čo naučiť. Na druhej strane sa aj ja sám veľa učím od nich. No a v neposlednom rade mi radosť prináša aj tá „klišé“ skutočnosť, že viac členov rodiny lásku rozmnožuje a nedelí a to je dobre. *Igor Miškovič, 3 deti*

Byť prítomný, byť autentický - ísť príkladom a byť „nad vecou“. V našom rýchlom svete je často ťažké dať deťom pozornosť, ktorú si vyžadujú. Najväčšiu výzvu vidím v potrebe byť naplno prítomný v danom momente. Verím, že čokoľvek chceme deti naučiť, naučíme ich najefektívnejšie vlastným príkladom. Či už ide o to, že vidia otca kľačať a modliť sa, alebo poprosiť manželku o odpustenie. Povedať a hovoriť láskavé slová. Najlepšie dokážeme pomôcť deťom s búrlivými emóciami, keď sme sami nad vecou. Ako tí, ktorí pri nich stoja, a ony môžu svoje emócie slobodne vyjadriť. Najťažšie je pre mňa to, že ich nedokážem pred všetkým ochrániť. Potrebujem v tom jednoducho dôverovať Bohu, že sú to v prvom rade jeho deti, o ktoré sa najlepšie stará a miluje ich. Radosť mi robia každodenné momenty – pri jedle, hraní, cestou do škôlky. Keď sa s deťmi rozprávam alebo vidím, ako sa mi snažia niečo s nadšením povedať, či ukázať. A ja môžem byť ten, kto im na to povie: „Wau úžasné,“ a byť ich každodenným povzbudzovačom. *Ivan Petro, 2 deti*

|  |
| --- |
| F A R S K É O Z N A M Y:  * 3. ohlášky: Sviatosť manželstva chcú prijať snúbenci: Michal Kohút, syn Jozefa a Ľubice r. Kračinovskej, narodený v Prešove a bývajúci v Demjate a Ivana Žulová, dcéra Pavla a Jany r. Silvaiovej, narodená v Prešove a bývajúca v Kokošovciach. Kto by vedel o manželskej prekážke, nech to hlási na fare.
* Nové počty v kostoloch: Podľa aktuálneho Covid - automatu je náš okres od 7. 6. v žltej farbe. V interiéri môže byť 50 % kapacity z celkového počtu miest na sedenie. Veľmi pekne preto prosíme kurátorov jednotlivých kostolov, aby tieto nové počty zohľadnili a veriacich usmernili minimálne v tom, aby sa jasne vedelo koľkí si môžu sadnúť. Zároveň nás však naša občianska autorita žiada o zoznam účastníkov. Teda nezapisujeme sa dopredu, ale nech sa každý zapíše buď pred, alebo po sv. omšiach. Respirátor už netreba, stačí rúško...
* Odpust v  Kokošovciach: Vo štvrtok 24.6. je pre veriacich katolíkov v Kokošovciach prikázaný sviatok narodenia sv. Jána Krstiteľa. Prosím zasväťme tento deň zdržiavaním sa ťažších prác a účasťou na sv. omši.
* Zbierka: Budúcu nedeľu 27.6. je Zbierka na dobročinné diela Svätého otca. PBZ !
* Sv. spoveď: K užitočnému prežitiu odpustovej slávnosti Vás milí veriaci z Kokošoviec pozývame aj k sv. zmierenia podľa rozpisu v tabuľke na 3. str.
* Rodičom terajších druhákov: Prihlášku na prvé sv. prijímanie a prípravu v novom školskom roku 2021/22 si vyzdvihnite do 27.6. u p. farára osobne, alebo ju vyžiadajte meilom. Jeden z rodičov. Ďakujeme
* NOVÍ BIRMOVANCI: Tento týždeň bude povinné stretko pre nových birmovancov v piatok 25.6. o 18.40 h. v Dulovej Vsi. Pre 2. skupinku z Kokošoviec bude v utorok 29.6. večer o 19 h. Prosíme prihlásených - aspoň na jednom, ako Vám vyhovuje sa určite zúčastnite. Ďakujeme...
* Adorácia: 1 h pred sv. o. Kokošovce  v UTOROK , Zlatá Baňa v STR o 17.15 h, Dulova Ves v ŠTVR. o 17.00 h.
* Nové intencie: Zapisovanie nových intencií na mesiace júl, august a september bude takto: Kokošovce – pondelok, utorok a štvrtok ráno hneď po sv. omši Dulova Ves: piatok 25.6 od 17.15 h , Zlatá Baňa – streda 23.6. hneď po sv. omši. Prosíme, aby ste rešpektovali 1 úmysel na 1 rodinu. Ďakujeme
* Obraz sv. Jána Krstiteľa: So súhlasom a vedomím arcibiskupského úradu je Obraz sv. Jána Krstiteľa z farského kostola od stredy 9. júna zapožičaný na veľkú výstavu s názvom „ Klimkovičovci - príbeh troch generácií “, ktorá sa pod záštitou slovenskej p. prezidentky koná od 25.6.2021 do 30.1.2022 v priestoroch Východoslovenskej galérie, na Hlavnej ul. č. 27 v Košiciach. Výstava je pre verejnosť otvorená od utorka do nedele od 10 do 18 h. Viac na [www.vsg.sk](http://www.vsg.sk) Pokojný júnový čas Vám prajú a žehnajú Vás +++ *kaplán Štefan a farár Ľubik*
 |
| BOHOSLUŽBY Farnosti KOKOŠOVCE12. týždeň Obdobia Cez rok (21.6.2021 – 27.6.2021)

|  |  |  |  |  |  |
| --- | --- | --- | --- | --- | --- |
| 21.6. | PO | *Sv. Alojza Gonzágu, rehoľníka, Spomienka* | KOKOŠOVCE*Sv. spoveď 6.30* | 7.00 | ZBP rod. Homzova |
| DULOVA VES | 18.00 | + Ján Novák - *výročná* |
| 22.6. | UT | *Utorok* *12. týždňa cez rok* | KOKOŠOVCE*Sv. spoveď 17.15* | 18.00 | + Milan + Mária + Jozef *č.71* |
| 23.6. | ST | *Zo zajtrajšej slávnosti* | ZLATÁ BAŇA | 18.00 | ZBP a úmysly Ján *č.183* |
| ŽEHŇA | 18.00 | ZBP Štefan s rod. *Abr. 113* |
| 24.6. | ŠT | *Narodenie* *sv. Jána Krstiteľa, Slávnosť* | DULOVA VES | 18.00 | ZBP Nikola a rod. Gecikova *č.228* |
| KOKOŠOVCE*Sv. spoveď 17.30* | 8.00 | Za Boží ľud farnosti |
| 18.00 | ZBP Edita (90 r.) *č.282* |
| LESÍČEK | 18.00 | *Sv. liturgia s myrovaním* |
| 25.6. | PIA | *Piatok**12. týždňa cez rok* | DULOVA VES | 18.00 | + r. Miľovej + r. Ivanko - Macejovej *č.210* |
| KOKOŠOVCE*Sv. spoveď 17.30* | 18.00 | +Anton +Agnesa +Michal+Margita a ost. r. Bednarčákovej *č.78* |
| 26.6. | SO | *Sobota**12. týždňa cez rok* | DULOVA VES | 7.00 | Za ružencové bratstvo |
| *Sobášna s nedeľnou platnosťou* | KOKOŠOVCE | 15.30 | Za mladomanželov |
| 27.6. | NE | *13. nedeľa cez rok* | DULOVA VES | 8.00  | Za Boží ľud farnosti |
| KOKOŠOVCE | 8.00  | Za uzdravenie Martiny *č.158* |
| 10.30 | *Odpustová slávnosť* |
| ZLATÁ BAŇA | 9.15  | Za ružencové bratstvo |
| ŽEHŇA | 9.15  | ZBP Jánov *č.112* |
| LESÍČEK | 8.00 | *Sv. liturgia* |

„Jeden otec je lepší ako sto učiteľov !“Nórske príslovie3.falošná predstava o Bohu – STAROMÓDNY BOH Nostalgický Boh iba v minulosti. Nemá zmysel pre humor, niet v Ňom života, žije v starých, zlatých časoch. Nemá nám čo povedať, doba sa zmenila, ale Jeho staré názory nie. Biblia je už zastaralá, archaická a nemá dnešku čo povedať. Treba ju trochu upraviť, prispôsobiť, aby sa dala použiť dnes. Tento obraz umenšuje až odsúva Božiu autoritu a neomylnosť i nadčasovosť. Temný stredovek, konzervatívni černokňažníci...ale veď dnes mamka ocko je už iná doba. Doba sa zmenila, možno v niečom aj ľudia, no ich starosti aj radosti sú stále prítomné. Viac alebo menej. Nové aj staronové. A chyby často opakujeme, nevieme, či skôr nedokážeme sa niekedy poučiť z minulosti. Niekedy to aj v našich kostoloch a farnostiach tak vyzerá. Nič nemeniť ! Neobnovovať ! Nerušať s ničím !!! Staré rúcha, staré sviečky, staré zožltnuté modlitby, staré spôsoby, staré zatuchnuté... prestárle. Neoslovujúce už nikoho. Bez života a bez sviežosti. A hlavne bez nádeje a radosti v očiach aj srdci. Ľudia živoriaci nie žijúci - držiaci sa striktne a zákonnicky litery a nie ducha sú príťažou samých seba a potom aj druhých. Ale Evanjelium je vždy dynamickým vyjadrením Božieho jednania a konkrétnej lásky. Ježiš povedal: Oheň som priniesol na zem a ako túžim, aby už vzplanul! (Lk 12,49). Hľa, všetko tvorím nové! (Zjv 21,5) - Stále! BOH SA EŠTE NEVYČERPAL! Oblečte si nového človeka stvoreného k Božiemu obrazu v spravodlivosti a svätosti pravdy. (Ef 4,24). Ak patríme Ježišovi, tak sa v nás udiala revolučná zmena! Otázky pre teba: Vidíš Boha ako Boha pre všetky doby ? Vidíš náboženstvo akoby občas zaspalo dobu ? Patria Božie slovo a učenie Cirkvi do histórie alebo do modernej doby ? Máš pocit, že ti Boh rozumie, alebo nie ? Je pre teba život s Ním vzrušujúci? Alebo sa iba trápiš ? Chceš meniť iných ale nechceš so sebou v ničom pohnúť ? Tak ako aj so svojimi náboženskými predmetmi, soškami, zvykmi, názormi...Už si prestaň ubližovať. A prestaň ubližovať iným! Je najvyšší čas na zmenu! Boh je prítomný a vie aj chce ti pomôcť. Nezabudni ! Lebo On je ten istý včera, dnes i naveky! Preto je vždy moderný, rozumie ti, má ti čo povedať a má ti čo aj dať. Dnes a tebe...Naozaj, reálne ! ! ! Chválime dnes a ďakujeme každému jednému ockovi našej farnosti za postavený dom (domy), zasadený strom (stromy) a splodené dieťa, deti...Ďakujeme , že sa viete a chcete obetovať, byť prítomní pri svojich, prítomní nie iba fyzicky, ale celou dušou, pohľadom, počúvaním, záujmom, potešením, motiváciou a dobrým slovom. Nech každého otca Pán Boh mocne požehnáva, aby v prítomnosti aj budúcnosti ste žali hojné ovocie svojej terajšej aj minulej lásky a dobrých skutkov.  |